Et '''monopson''' (undertiden også kaldet '''købermonopol''') er en [[marked]]ssituation, hvor der kun er én køber. Vedkommende har dermed [[markedsmagt]], dvs. han har indflydelse på prisen, som den pågældende vare sælges til. Situationen er parallel til et [[monopol]], som betegner en markedssituation, hvor der kun er én sælger af en vare. Såvel monopson som det nok mere kendte monopol er eksempler på [[markedsfejl]] i form af [[ufuldkommen konkurrence]] som modsætning til en situation med [[fuldkommen konkurrence]], der bl.a. er kendetegnet at ingen af de enkelte [[aktør]]er på markedet, hverken på udbuds- eller efterspørgselssiden, har indflydelse på prisen. En monopsonist vil typisk udnytte sin markedsmagt til at efterspørge færre varer til en lavere pris, end hvis der var fuldkommen konkurrence på markedet. Derved vil han opnå et større [[forbrugeroverskud]], men på bekostning af sælgerne på markedet, og situationen vil generelt medføre en [[forvridning]] eller inefficiens på markedet.<ref>Pindyck, R.S. og D. L. Rubinfeld (2013): Microeconomics, International Edition. Eighth Edition, Pearson Education. Kapitel 10.</ref>
Psykologi Samfund Historie Erhvervsliv Teknologi Mellemmenneskelige_forhold